Budjet tasnifini qo‘llash bo‘yicha yo‘riqnomaga o‘zgartirish va qo‘shimchalar kiritish to‘g‘risida

O‘zbekiston Respublikasi Prezidentining 2017-yil 18-martdagi PQ-2847-son “Moliya organlari faoliyatini yanada takomillashtirish chora-tadbirlari to‘g‘risida”gi qaroriga muvofiq buyuraman:
 1. O‘zbekiston Respublikasi moliya vazirining 2010-yil 20-avgustdagi 65-son buyrug‘i (ro‘yxat raqami 2146, 2010-yil 11-oktabr) (O‘zbekiston Respublikasi qonun hujjatlari to‘plami, 2010-y., 40-41-son, 356-modda) bilan tasdiqlangan Budjet tasnifini qo‘llash bo‘yicha yo‘riqnomaga ilovaga muvofiq o‘zgartirish va qo‘shimchalar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 32-band quyidagi tahrirda bayon etilsin:
 “32. 7 011 400 “Fuqarolarni o‘zini o‘zi boshqarish organlarining faoliyati” kichik bo‘limi bo‘yicha shaharcha, qishloq va ovullarda, shuningdek ular tarkibidagi mahallalarda hamda shaharlardagi mahallalarda fuqarolarning yig‘inlarini saqlash xarajatlari aks ettiriladi.”.
 2. 110-banddagi “targ‘ibot” degan so‘z “va ma’rifat” degan so‘zlar bilan almashtirilsin.
 3. 1-ilova 3 011 1 0 qatordan keyin quyidagi mazmundagi qatorlar bilan to‘ldirilsin:
 “3 012 0 0 O‘zbekiston Respublikasi Qishloq va suv xo‘jaligi vazirligi huzuridagi Qishloq xo‘jaligi yo‘nalishidagi oliy ta’lim muassasalarini qo‘llab-quvvatlash jamg‘armasi;
 3 012 1 0 Respublika mablag‘lari;
 3 013 0 0 Ichki iste’mol bozorida narx-navoni barqarorlashtirishga ko‘maklashish jamg‘armasi;
 3 013 1 0 Respublika mablag‘lari;
 3 014 0 0 O‘zbekiston Respublikasi Bandlik va mehnat munosabatlari vazirligi huzuridagi Jamoat ishlari jamg‘armasi;
 3 014 1 0 Respublika mablag‘lari;
 3 014 2 0 Hududiy mablag‘lar;
 3 014 2 1 Qoraqalpog‘iston Respublikasining respublika darajasidagi, viloyatlarning viloyat darajasidagi va Toshkent shahrining shahar darajasidagi mablag‘lari;
 3 014 2 2 Tumanlar va shaharlar darajasidagi mablag‘lar;
 3 015 0 0 O‘zbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni qo‘llab-quvvatlash davlat jamg‘armasi;
 3 015 1 0 Respublika mablag‘lari”.
 4. 2-ilovada:
 1) 3 422 102 qatordagi “O‘zbekiston Respublikasi Adliya vazirligi tomonidan” degan so‘zlar chiqarib tashlansin;
 2) 3 422 110 qatordagi “Yuridik shaxslarni, shuningdek tadbirkorlik faoliyati bilan shug‘ullanuvchi jismoniy shaxslarni” degan so‘zlar “Tadbirkorlik subyektlarini” degan so‘zlar bilan almashtirilsin;
 3) 3 422 219 qatordagi “O‘simliklar karantini bosh” degan so‘zlar “Vazirlar Mahkamasi huzuridagi O‘simliklar karantini” degan so‘zlar bilan almashtirilsin;
 4) 3 450 973 qatordan keyin quyidagi mazmundagi qator bilan to‘ldirilsin:
 “3 450 974 Asosiy vositalar, mini-uskunalar va inventarlar ijarasidan daromadlar”.
 5. 3-ilovada:
 1) 27 409 qator quyidagi tahrirda bayon etilsin:
 “27 415 Ohangaron shahri”;
 2) 27 420 qator quyidagi tahrirda bayon etilsin:
 “27 401 Nurafshon shahri”;
 3) 27 426 qator quyidagi tahrirda bayon etilsin:
 “27 424 Yangiyo‘l shahri”.
 6. 4-ilovada:
 1) 7 011 401 qatorning nomi quyidagi tahrirda bayon etilsin:
 “Shaharcha, qishloq, ovul va shaharlar mahallalarining fuqarolar yig‘inlarini saqlash xarajatlari”;
 2) 7 011 402 qatorning nomi quyidagi tahrirda bayon etilsin:
 “Shaharlar hududidan tashqarida joylashgan mahallalar fuqarolar yig‘inlarini saqlash xarajatlari”;
 3) 7 016 105 qatordan keyin quyidagi mazmundagi qator bilan to‘ldirilsin:
 “7 016 106 Viloyat saylov komissiyasi kotibini saqlash xarajatlari”;
 4) 7 017 202 qatordan keyin quyidagi mazmundagi qator bilan to‘ldirilsin:
 “7 017 209 Tashqi qarz bilan bog‘liq boshqa xarajatlar”;
 5) 7 018 105 qatordan keyin quyidagi mazmundagi qator bilan to‘ldirilsin:
 “7 018 106 Davlat boshqaruvi sektorining boshqa birliklariga beriladigan ssudalar”;
 6) 7 019 700 qatordan keyin quyidagi mazmundagi qator bilan to‘ldirilsin:
 “7 019 800 Ichki iste’mol bozorida narx-navoni barqarorlashtirishga ko‘maklashish jamg‘armasiga ajratiladigan mablag‘lar”;
 7) 7 021 400 qatordan keyin quyidagi mazmundagi qator bilan to‘ldirilsin:
 “7 021 500 O‘zbekiston Respublikasi Milliy gvardiyasini saqlash xarajatlari”;
 8) 7 033 700 qatordan keyin quyidagi mazmundagi qatorlar bilan to‘ldirilsin:
 “7 033 900 Boshqa xarajatlar;
 7 033 901 O‘zbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish bo‘yicha vakili devonini saqlash xarajatlari”;
 9) 7 041 901 qatordan keyin quyidagi mazmundagi qator bilan to‘ldirilsin:
 “7 041 902 O‘zbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni qo‘llab-quvvatlash davlat jamg‘armasini saqlash xarajatlari”;
 10) 7 042 105, 7 042 110, 7 042 112 va 7 042 910 qatorlar chiqarib tashlansin;
 11) 7 042 125 qatordan keyin quyidagi mazmundagi qatorlar bilan to‘ldirilsin:
 “7 042 130 Davlat veterinariya xizmati;
 7 042 131 O‘zbekiston Respublikasi Davlat veterinariya qo‘mitasi;
 7 042 132 Qoraqalpog‘iston Respublikasi veterinariya qo‘mitasi, viloyatlar va Toshkent shahar veterinariya boshqarmalari;
 7 042 133 Tumanlar (shaharlar) veterinariya bo‘limlari;
 7 042 134 Respublika hayvonlar kasalliklari va oziq-ovqat mahsulotlari xavfsizligi tashxis markazi;
 7 042 135 Qoraqalpog‘iston Respublikasi va viloyatlar hayvonlar kasalliklari tashxisi va oziq-ovqat mahsulotlari xavfsizligi davlat markazlari;
 7 042 136 Tumanlar (shaharlar) hayvonlar kasalliklari tashxisi va oziq-ovqat mahsulotlari xavfsizligi davlat markazlari;
 7 042 137 Veterinariya dori vositalari, ozuqabop qo‘shimchalar sifati va muomalasi nazorati bo‘yicha Davlat ilmiy markazi;
 7 042 138 Davlat chegarasi va transportdagi davlat veterinariya nazorati boshqarmasi”;
 12) 7 043 201 qatordan keyin quyidagi mazmundagi qator bilan to‘ldirilsin:
 “7 043 209 Boshqa xarajatlar”;
 13) 7 044 303 qatordan keyin quyidagi mazmundagi qator bilan to‘ldirilsin:
 “7 044 901 Boshqa xarajatlar”;
 14) 7 049 960 qatordan keyin quyidagi mazmundagi qator bilan to‘ldirilsin:
 “7 049 970 O‘zbekiston Respublikasi Favqulodda vaziyatlar vazirligi huzuridagi Gidrometeorologiya xizmati markazini saqlash xarajatlari”;
 15) 7 082 920 qatordan keyin quyidagi mazmundagi qator bilan to‘ldirilsin:
 “7 082 930 O‘zbekiston Respublikasi Vazirlar Mahkamasi huzuridagi O‘zbekistonga oid xorijdagi madaniy boyliklarni tadqiq etish markazi xarajatlari”;
 16) 7 085 500 qatordagi “targ‘ibot markazi va” degan so‘zlar “va ma’rifat markazini hamda” degan so‘zlar bilan almashtirilsin;
 17) 7 085 500 qatordan keyin quyidagi mazmundagi qator bilan to‘ldirilsin:
 “7 085 600 O‘zbekiston Respublikasi Vazirlar Mahkamasi huzuridagi O‘zbekistondagi Islom madaniyati markazini saqlash xarajatlari”;
 18) 7 094 100 qatordan keyin quyidagi mazmundagi qatorlar bilan to‘ldirilsin:
 “7 094 400 O‘zbekiston Respublikasi Qishloq va suv xo‘jaligi vazirligi huzuridagi Qishloq xo‘jaligi yo‘nalishidagi oliy ta’lim muassasalarini qo‘llab-quvvatlash jamg‘armasi xarajatlari;
 7 094 410 O‘quv va ilmiy-laboratoriya binolari va korpuslarini, sport inshootlarini va ijtimoiy-muhandislik infratuzilmasi obyektlarini qurish, rekonstruksiya qilish, mukammal ta’mirlash ishlarini moliyalashtirish;
 7 094 420 O‘quv-ilmiy laboratoriya bazasini zamonaviy asbob-uskunalar va jihozlar, axborot-kommunikatsiya texnologiyalari bilan jihozlash, jahon ta’lim resurslaridan, ilg‘or ilmiy adabiyotlar elektron kataloglaridan va ma’lumotlar bazalaridan foydalanishni kengaytirishni moliyalashtirish;
 7 094 430 Boshqa xarajatlar”;
 19) 7 096 300 qator nomi quyidagi tahrirda bayon etilsin:
 “Tuman (shahar) xalq ta’limi bo‘limlarini saqlash xarajatlari”;
 20) 7 098 500 qatordan keyin quyidagi mazmundagi qatorlar bilan to‘ldirilsin:
 “7 098 600 O‘zbekiston Respublikasi Maktabgacha ta’lim vazirligini saqlash xarajatlari;
 7 098 601 O‘zbekiston Respublikasi Maktabgacha ta’lim vazirligi xarajatlari;
 7 098 602 O‘zbekiston Respublikasi Maktabgacha ta’lim vazirligining hududiy bo‘linmalari xarajatlari”;
 21) 7 102 416 qatordan keyin quyidagi mazmundagi qator bilan to‘ldirilsin:
 “7 102 417 O‘zbekiston Respublikasi Milliy gvardiyasi harbiy xizmatchilarining pensiya va nafaqa xarajatlari”;
 22) 7 109 120 qatordan keyin quyidagi mazmundagi qator bilan to‘ldirilsin:
 “7 109 130 O‘zbekiston Respublikasi Bandlik va mehnat munosabatlari vazirligi huzuridagi Jamoat ishlari jamg‘armasini saqlash xarajatlari”.
 7. 5-ilova 42 52 430 qatordan keyin quyidagi mazmundagi qator bilan to‘ldirilsin:
 “42 52 440 Ijtimoiy ahamiyatga ega bo‘lgan dori vositalari va tibbiyot buyumlari”.
 8. 5a-ilova 42 52 430 qatordan keyin quyidagi mazmundagi qator bilan to‘ldirilsin:
 “42 52 440 Ijtimoiy ahamiyatga ega bo‘lgan dori vositalari va tibbiyot buyumlari”.